อาร์เอ็มเอส อาควิเทเนีย

| --- | --- |
อาควิเทเนียในการเดินทางครั้งแรกที่ท่าเรือนิวยอร์ก 5 มิถุนายน ค.ศ.  1914
ประวัติ
สหราชอาณาจักร
ชื่อ: อาควิเทเนีย (Aquitania)
ตั้งชื่อตาม: กัลลิอาอากวีตานิอา
เจ้าของ:  1914–1934: คูนาร์ดไลน์  1934–1949: คูนาร์ด–ไวต์สตาร์ไลน์  1949–1950: คูนาร์ดไลน์ 
ผู้ให้บริการ: คูนาร์ดไลน์
ท่าเรือจดทะเบียน:  ลิเวอร์พูล, สหราชอาณาจักร
เส้นทางเดินเรือ: เซาแทมป์ตัน–นิวยอร์ก (1914) (1920–1939) (1945–1948) (1945–1950) เซาแทมป์ตัน–แฮลิแฟกซ์ (1948–1950)
Ordered: 8 ธันวาคม 1910
อู่เรือ: จอห์นบราวน์แอนด์คอมปานี ไคลด์แบงก์ สกอตแลนด์
Yard number: 409
ปล่อยเรือ: ธันวาคม 1910
Christened: 21 เมษายน 1913 โดยเคาน์เตสแห่งเดอร์บี
สร้างเสร็จ: 1914
ส่งมอบเสร็จ: 24 พฤษภาคม 1914
Maiden voyage: 30 พฤษภาคม 1914
บริการ: 1914–1950
หยุดให้บริการ: 1950
รหัสระบุ: หมายเลข IMO: 1135583 หมายประจำเรือ: 135583
ความเป็นไป: ปลดระวางในปี 1949 และถูกทำลายในปี 1950
ลักษณะเฉพาะ
ประเภท::  เรือเดินสมุทร
ขนาด (ตัน)::  45,647 ตันกรอส
ขนาด (ระวางขับน้ำ)::  49,430 ตัน
ความยาว::  901 ฟุต (274.6 เมตร)
ความกว้าง::  97 ฟุต (29.6 เมตร)
ความสูง::  164 ฟุต (50 เมตร) จากกระดูกงูถึงปลายปล่องไฟ  94 ฟุต (28.6 เมตร) จากกระดูกงูถึงดาดฟ้าเรือบด
กินน้ำลึก::  36 ฟุต (11 เมตร)
ดาดฟ้า::  10 ชั้น
ระบบพลังงาน::  กังหันไอน้ำ Parsons ขับใบจักรโดยตรง กำลัง 59,000 แรงม้า (44,000 กิโลวัตต์) 
ระบบขับเคลื่อน::  4 × ใบจักร
ความเร็ว::  ปกติ: 24 นอต (44 กิโลเมตรต่อชั่วโมง; 28 ไมล์ต่อชั่วโมง)  สูงสุด: 25 นอต (45 กิโลเมตรต่อชั่วโมง; 29 ไมล์ต่อชั่วโมง)
ความจุ::  1914: 3,230 คน แบ่งเป็น  ชั้นหนึ่ง 618 คน  ชั้นสอง 614 คน  ชั้นสาม 2,004 คน  1926: 2,200 คน แบ่งเป็น   ชั้นหนึ่ง 610 คน  ชั้นสอง 950 คน  ชั้นสาม 640 คน
ลูกเรือ::  972 คน
อาร์เอ็มเอส อาควิเทเนีย (อังกฤษ: RMS Aquitania) เป็นเรือเดินสมุทรสัญชาติบริติชของบริษัทคูนาร์ดไลน์ ให้บริการตั้งแต่ ค.ศ. 1914 ถึง 1950 ออกแบบโดยเลนเนิร์ด เพสเกตต์ และสร้างโดยบริษัทจอห์นบราวน์แอนด์คอมปานี เมืองไคลด์แบงก์ ประเทศสกอตแลนด์ ปล่อยลงน้ำในวันที่ 21 เมษายน ค.ศ. 1913 ออกเดินทางครั้งแรกในวันที่ 30 พฤษภาคม ค.ศ. 1914 จากลิเวอร์พูล สหราชอาณาจักร ไปยังนครนิวยอร์ก สหรัฐอเมริกา อาควิเทเนียเป็นเรือลำที่สามในโครงการเรือเดินสมุทรเร็วขนาดใหญ่จำนวนสามลำของคูนาร์ดไลน์ที่นำโดยอาร์เอ็มเอส ลูซิเทเนีย (RMS Lusitania) และอาร์เอ็มเอส มอริเทเนีย (RMS Mauretania) อาควิเทเนียเป็นเรือเดินสมุทรสี่ปล่องไฟลำสุดท้ายที่ปลดระวาง
ไม่นานหลังอาควิเทเนียเริ่มให้บริการ สงครามโลกครั้งที่หนึ่งก็ได้ปะทุขึ้น ในช่วงเวลานี้เรือถูกดัดแปลงเป็นเรือลาดตระเวนเสริมก่อนจะถูกใช้เป็นเรือขนส่งทหารและเรือพยาบาล โดยเฉพาะอย่างยิ่งในช่วงการทัพกัลลิโพลี และกลับมาให้บริการเดินเรือข้ามแอตแลนติกอีกครั้งใน ค.ศ. 1920 ร่วมกับมอริเทเนียและอาร์เอ็มเอส เบเรนแกเรีย (RMS Berengaria) ในช่วงเวลานี้เรือได้รับการยกย่องว่าเป็นเรือที่สวยงามที่สุดลำหนึ่ง โดยผู้โดยสารมักเรียกเรือด้วยชื่อเล่นว่า "เรือที่สวยงาม" (The Ship Beautiful) แม้จะมีการควบรวมกิจการระหว่างคูนาร์ดไลน์กับไวต์สตาร์ไลน์ใน ค.ศ. 1934 แต่อาควิเทเนียก็ยังคงให้บริการต่อไป เดิมทีบริษัทมีแผนจะปลดประจำการและแทนที่ด้วยอาร์เอ็มเอส ควีนเอลิซาเบธ (RMS Queen Elizabeth) ใน ค.ศ. 1940
ทว่าเมื่อสงครามโลกครั้งที่สองปะทุขึ้น จึงทำให้เรือลำนี้ยังคงต้องให้บริการต่อไปอีก 10 ปี ในช่วงสงครามจนถึงปี ค.ศ. 1947 เรือทำหน้าที่เป็นเรือขนส่งทหารโดยเฉพาะอย่างยิ่งในการนำทหารแคนาดาที่ประจำการอยู่ในยุโรปกลับบ้าน และถูกใช้ในการขนส่งผู้อพยพไปยังแคนาดาหลังสงคราม กระทั่งคณะกรรมการการค้าพิจราณาว่าเรือไม่เหมาะสมสำหรับการบริการเชิงพาณิชย์อีกต่อไป ด้วยเหตุนี้อาควิเทเนียจึงถูกปลดระวางใน ค.ศ. 1949 และถูกขายในปีถัดมา
หลังทำหน้าที่เป็นเรือโดยสารนาน 36 ปี อาควิเทเนียปิดฉากอาชีพด้วยการเป็นเรือที่มีอายุการใช้งานยาวนานที่สุดของคูนาร์ดไลน์ ซึ่งเป็นสถิติที่คงอยู่ถึง 6 ปีก่อนจะถูกทำลายโดยอาร์เอ็มเอส ไซเทีย (RMS Scythia) ที่มีอายุการใช้งาน 37 ปี ใน ค.ศ. 2004 สถิติการให้บริการของอาควิเทเนียตกไปอยู่อันดับ 3 เมื่ออาร์เอ็มเอส ควีนเอลิซาเบธ 2 (RMS Queen Elizabeth II) กลายเป็นเรือที่มีอายุการใช้งานยาวนานที่สุดของคูนาร์ดไลน์แทน
ทั้งนี้ผู้โดยสารมักเรียกอาควิเทเนียด้วยชื่อเล่นว่า "เรือที่สวยงาม" เนื่องมาจากการตกแต่งภายในที่สวยงาม และ "เรือเก่าที่เชื่อถือได้ของคูนาร์ด" (Cunard's Old Reliable) จากบทบาทในช่วงสงคราม